**Výpis zo zasadnutia finančnej komisie**

4. Plnenie rozpočtu mestskej časti Bratislava-Petržalka k 30.06.2020

Finančná komisia odporúča miestnemu zastupiteľstvu zobrať na vedomie predložený

materiál

**Výpis zo zasadnutia komisie kultúry a mládeže**

K bodu 2 / Infomateriál o plnení rozpočtu k 30.6. a Návrh na úpravu rozpočtu

Oba materiály predstavili nový vedúci FO p. J. Sobinovský a Ľ. Orságová. Počas diskusie prišiel M. Černý, kvórum sa zvýšilo na 8 prítomných členov komisie. Komisia o materiáloch hlasovala samostatne:

Uznesenie a) Komisia kultúry a mládeže b e r i e n a v e d o m i e infomateriál Plnenie rozpočtu ku 30.6.2020.

**Výpis zo zasadnutia komisie správy majetku**

K bodu 3/ Plnenie rozpočtu k 30.06.2020

Uvedený materiál predložil Ing. Sobinovský, vedúci FO. Informoval členov komisie o skutočnom plnení rozpočtu k I. polroku. Konštatoval, že napriek pandémii síce neboli niektoré položky príjmu naplnené, ale v DzN a príjmu dane FO bol príjem prekročený a napriek požiadavkám na zvýšenie výdavkov možno očakávať vyrovnaný rozpočet ku koncu roka. V diskusii sa členovia zamerali predovšetkým na program 2, kde je navýšené najväčšie. Komisia požiadala vedúceho finančného oddelenia na predloženie rozpisu položiek programu 2 úrad ako podpora.

Po rozsiahlej diskusii prijali členovia nasledujúce uznesenie:

Komisia správy majetku a miestnych podnikov odporúča schváliť predložený materiál

**Výpis zo zasadnutia komisie športu**

K bodu 7.)

Správa o plnení rozpočtu mestskej časti Bratislava-Petržalka k 30.6.2020, FO

Rozprava: materiál uviedol a komentoval J. Sobinovský, vedúci finančného oddelenia.

Uznesenie: členovia komisie športu odporúčajú Miestnemu zastupiteľstvu mestskej časti Bratislava Petržalka zobrať na vedomie Správu o plnení rozpočtu mestskej časti Bratislava-Petržalka k 30.6.2020

**Výpis zo zasadnutia komisie územného plánu, výstavby a rozvoja**

*K bodu 5 Správa o plnení rozpočtu k 30.06.2020 Prezentoval: Ing. Jozef Sobinovský – finančné oddelenie*

*Uznesenie č. 102 zo dňa 25.08.2020: Komisia odporúča Miestnemu zastupiteľstvu mestskej časti Bratislava-Petržalka zobrať na vedomie Správu o plnení rozpočtu mestskej časti Bratislava-Petržalka k 30.6.2020.*

**Výpis zo zasadnutia komisie životného prostredia**

BOD 6 - Správa o plnení rozpočtu mestskej časti Bratislava-Petržalka k 30.6.2020 Bod uviedol: Ing. Jozef Sobinovský, finančné oddelenie

V diskusii p. Pätoprstá upozornila na prijaté uznesenie, ktorým sa prijalo, že prílohou finančných materiálov by mal byť aj investičný plán mestskej časti.

Komisia životného prostredia a verejného poriadku

o d p o r ú č a

Miestnemu zastupiteľstvu mestskej časti Bratislava-Petržalka

z o b r a ť n a v e d o m i e Správu o plnení rozpočtu mestskej časti Bratislava-Petržalka k 30.6.2020.